## Zápisnica

## z piateho zasadnutia Obecného zastupiteľstva Obce Slavec,

## konaného dňa 16.12.2020

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:** ( viď. príloha č.1 k zápisnici )

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** kontrolór obce, ekonóm obecného úradu, samostatný referent – zapisovateľ zápisnice

**Verejnosť :** 0 – vylúčená prítomnosť verejnosti

V zmysle § 12 zákona NR SR č. 369/1990 Z..z o obecnom zriadení v z. n. p. a doplnkov starosta obce Slavec zvolal dňa 10.12.2020 na 16.12.2020 piate riadne t.j. verejné zasadnutie Obecného zastupiteľstva ( ďalej len OZ ) . Avšak na základe uznesenia vláda Slovenskej republiky č. 804 zo 16. decembra 2020 k návrhu na ďalšie rozšírenie opatrení v rámci vyhláseného núdzového stavu podľa čl. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov vyhláseného uznesením vlády Slovenskej republiky č. 587 z 30. septembra 2020 v znení uznesenia vlády Slovenskej republiky č. 718 z 11. novembra 2020 a na základe záverov z rokovania Ústredného verejného zdravotníctva Slovenskej republiky pri ohrození verejného zdravia je zákaz uskutočnenia hromadných podujatí, rokovaní, zhromaždení a pod. aby nedošlo ku kumulácii ľudí, občanov do väčších skupín. Z uvedeného dôvodu na piatom zasadnutí OZ je vylúčená prítomnosť obyvateľov obce. Prítomní boli jedine poslanci, starosta obce a 3 zamestnanci obecného úradu ( ďalej len OcÚ ). Verejnosť bude s výsledkom tohto rokovania obecného zastupiteľstva upovedomená a informovaná zverejnením uznesení a zápisnice z rokovania na webovej stránke obce Slavec.

S prísnym dodržiavaním protiepidemiologických opatrení sa začalo rokovanie a to po dezinfekcii objektu (exteriér, chodové dvere, zábradlie, interiér, kľučky, pracovný stôl, PC, telefóny, ...) v zasadacej miestnosti obecného úradu. Prítomní s použitím ochranných rúšok, s dezinfekciou rúk, s požitím vlastných písacích potrieb sedeli vo vzdialenosti 2m od seba.

**PROGRAM:**

1. Otvorenie zasadnutia, schválenie programu zasadnutia
2. Určenie overovateľov a zapisovateľa zápisnice
3. Voľba návrhovej komisie
4. Kontrola plnenia uznesení
5. Správa o výsledku následnej fin. kontroly za obd. 1.7.-30.9.2020
6. Návrh plánu kontrolnej činnosti hlavného kontrolóra na I. polrok 2021
7. Rozpočtové opatrenie - 2. Úprava rozpočtu na rok 2020
8. Odborné stanovisko hlavného kontrolóra k návrhu viacročného rozpočtu na roky 2021-2023
9. Návrh rozpočtu obce na roky 2021-2023
10. Návrh na vyradenie starých nevyužitých projektov
11. Všeobecné záväzné nariadenie č. 03/2020 o názvoch ulíc a verejných priestranstiev
12. Diskusia
13. Záver

**K bodu č. 1 Otvorenie zasadnutia, schválenie programu**

Rokovanie OZ otvoril Gejza Ambrúš starosta obce Slavec. Srdečne privítal všetkých prítomných. Plný počet prítomných poslancov znamená, že sú uznášania schopní. ( viď. príloha č. 1 – listina prítomných ) Starosta obce Slavec prečítal program zasadnutia ( viď. príloha č. 2). S programom ako i všetkými materiálmi s ním súvisiacich boli poslanci e-mailom už vopred oboznámení. Poslanci k programu zasadnutia nemali pripomienky. Jednohlasne sa uzniesli na tom, že 5. riadne zasadnutie OZ bude prebiehať na základe programu, ktorý bol v pozvánke uvedený.

Návrh na uznesenie :

**Uznesenie č. 95/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 5. riadneho zasadnutia OZ .

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 Určenie overovateľov a zapisovateľa zápisnice**

Starosta navrhuje za overovateľov zápisnice poslancov: Evu Lőrinczovú a Tomáša Kovácsa. Za zapisovateľku zápisnice z 5. zasadnutia OZ starosta obce Slavec určil p. Timeu Ambrušovú. Obecné zastupiteľstvo schvaľuje navrhovaných overovateľov.

Návrh na uznesenie :

**Uznesenie č. 96/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **určuje** overovateľov zápisnice 5.riadneho zasadnutia OZ nasledovne: Eva Lőrinczová a Tomáš Kovács.
2. **poveruje** za zapisovateľaTimeu Ambrušovú.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 Voľba návrhovej komisie**

Starosta obce navrhuje schváliť návrhovú komisiu v zložení Ing. Štefan Vidinsky, Attila Szekeres a a Ing. Ladislav Csefo.. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 97/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** návrhovú komisiu v zložení: Ing. Štefan Vidinsky, Attila Szekeres a a Ing. Ladislav Csefo.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová vykonala dňa 9.12.2020 kontrolu plnenia uznesení z predošlých zasadnutí OZ. Prekontrolované boli uznesenia od 78 do 94/2020. OZ túto správu berie na vedomie.

Vyhodnotenie uznesení – viď. príloha č. 3 k zápisnici.

Návrh na uznesenie:

**Uznesenie č. 98/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu podanú hlavným kontrolórom o plnení uznesení z predošlých zasadnutí OZ. ( uznesenia OZ Slavec od 78/2020 - do 94/2020)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Správa o výsledku následnej finančnej kontroly**

V súlade s ustanovením § 18D ods. 1 písm. b) zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na II. polrok 2020 bežnú operatívnu kontrolu za obd. od 1.07.2020 – 30.09.2020. Správa bola tiež vopred e-mailom preposlaná poslancom OZ k nahliadnutiu. ( viď. príloha 4). OZ túto správu berie na vedomie.

Návrh uznesenia :

**Uznesenie č. 99/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly za obd. od 01.07.2020-30.09.2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Návrh plánu kontrolnej činnosti hlavného kontrolóra na I. polrok 2021**

Hlavný kontrolór obce Slavec p. Katarína Hubayová odprezentovala obecnému zastupiteľstvu svoj vypracovaný a predložený Plán kontrolnej činnosti na I. polrok 2021. ( viď. príloha č. 5 ) Plán bol zverejnený na úradnej tabuli obecného úradu ako i na oficiálnej webovej stránke obce Slavec. K plánu neboli zaznamenané žiadne pripomienky. Starosta obce dal hlasovať poslancom OZ schválenie Plánu kontrolnej činnosti hlavnej kontrolórky obce Slavec na I. polrok 2021.

Návrh na uznesenie :

**Uznesenie č. 100/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e** plán kontrolnej činnosti hlavného kontrolóra na I. polrok 2021
2. **p o v e r u j e** hlavného kontrolóra obec Slavec vykonaním kontrol podľa schváleného plánu kontrolnej činnosti na I. polrok 2021.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Rozpočtové opatrenie – 2. úprava rozpočtu na rok 2020**

V súlade s § 11 ods. 4 písm. b) zákona č. 369/1990 Zb. o obecnom zriadení v z .n. p. a na základe ods. 2 písm. b) § 14 zákona č. 583/2004 Z. z. o rozpočtových pravidlách územnej samosprávy v z .n. p. a o zmene a doplnení niektorých zákonov starosta obce Slavec prekladá OZ na schválenie Návrh na zmenu rozpočtu rozpočtovým opatrením č. 2/2020. Agnesa Genčiová , ekonómka obecného úradu obce Slavec prečítala tento návrh na zmenu rozpočtu. ( viď. príloha č. 6 k zápisnici ) Návrh zahrňuje zmeny ako napríklad:

1. v kapitálových príjmoch z predaja kapitálových aktív ( rodinný dom súp. č. 26 )

+ 27.500,- €

1. Tak ako aj kapitálové výdavky - 1.200,- € nákup pozemkov

- 5.000,- € nákup dopravného pracovného stroja

+ 120,- € úprava okolia kultúrneho domu

+ 3.480,- € rekonštrukcia mosta vo Vidovej

+ 5.694,- € rozšírenie verejného osvetlenia ( v Slavci

k dolnej autobusovej zastávke a k cintorínu )

- 3.350,- € na vypracovanie projektovej dokumentácie

a to na rekonštrukciu budovy MŠ

Návrh na uznesenie:

**Uznesenie č. 101/2020** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** rozpočtové opatrenie č. 02/2020.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 8 Odborné stanovisko hlavného kontrolóra k návrhu viacročného rozpočtu**

Obecný úrad Slavec zaregistroval dňa 9.12.2020 list od HK obce Slavec a to – odborné stanovisko HK k návrhu viacročného rozpočtu obce Slavec na roky 2021 – 2023 a k návrhu rozpočtu obce na rok 2021. ( viď. príloha č. 7 ) S uvedeným stanoviskom HK boli poslanci vopred oboznámení. Nemali k tomu žiadne pripomienky.

Návrh uznesenia :

**Uznesenie č. 102/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e**

1. stanovisko hlavného kontrolóra k návrhu rozpočtu 2021 - 2023
2. návrh rozpočtu na roky 2022 – 2023

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 9 Viacročný rozpočet obce na roky 2021 – 2023**

Návrh rozpočtu Obce Slavec na roky 2021 – 2023 vypracovala ekonómka obecného úradu ( ďalej len OcÚ ) A. Genčiová. Tento návrh bol i zverejnený a vyvesený na úradných tabuliach v obci Slavec a v miestnej časti obce Vidová ako i na oficiálnej webovej stránke obce Slavec. ( viď. príloha č. 8 ) Rozpočet obce Slavec na rok 2021 je vo výške v príjmovej časti: 204.805,00 € , vo výdavkovej časti 204.805,00 € a tak rozpočet je vyrovnaný.

Návrh uznesenia :

**Uznesenie č. 103/2020**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e bez p r i p o m i e n o k**

rozpočet obce Slavec na rok 2021 vo výške - v príjmovej časti: 204.805,00 €

- vo výdavkovej časti 204.805,00 €

- rozpočet obce, ktorý je vyrovnaný

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 10 Návrh na vyradenie starých nevyužitých projektov**

Dňa 11.12.2020 GemerAudit , spol. s. r. o. Rožňava na základe zmluvy uzatvorenej s Obcou Slavec vykonala priebežný audit účtovnej závierky za 1. – 3. štvrťrok 2020. Na základe konaného auditu predložili zistenia a odporúčania. ( viď. príloha č. 9 - kópia spisu č. OcÚ Sl. 444-01/2020 ). Jedna z týchto odporúčaní / ods. 3/ je prehodnotiť investície z roku 2016 a staršie na účte 042 ( projektové dokumentácie ). Ak nie je predpoklad v realizácii danej investičnej akcie odporúčajú tieto položky z 042 odúčtovať ako zmarená investícia.

Podľa inventúrneho súpisu nedokončených investícií k 31.12.2019 ( viď. príloha č. 10) na účte 042 je vedených 5 projektov z toho 3 sú nevyužité a nemajú už žiadny predpoklad v realizácii. Sú to nasledovné:

PD – rekonštrukcia KD, soc. zariadenia v hodnote: 3.969,99 €

PD – kanalizácia Slavec v hodnote: 2.655,51 €

PD – úprava verejného priestranstva Slavec, Vidová v hodnote: 21.632,80 €

Spolu celkom v hodnote: 28.258,30 €

Návrh na uznesenie:

**Uznesenie č. 104/2020:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e**

1. vyradenie nedokončených investícii - projektových dokumentácii z dôvodu žiadneho predpokladu pokračovania v realizácii danej investičnej akcie:

PD – rekonštrukcia KD, soc. zariadenia v hodnote: 3.969,99 €

PD – kanalizácia Slavec v hodnote: 2.655,51 €

PD – úprava verejného priestranstva Slavec, Vidová v hodnote: 21.632,80 €

Spolu celkom v hodnote: 28.258,30 €

1. odúčtovať tieto nedokončené investície z účtu 042 ako zmarená investícia.

**Hlasovanie:**

za: 4 Ing. Š. Vidinsky, E. Lőrinczová , A. Szekeres, T. Kovács

proti : 0

zdržal sa: 1 Ing. L. Csefo

neprítomní pri hlasovaní: 0

nehlasovali: 0

**K bodu č. 11 VZN obce Slavec č. 3/2020 o názvoch ulíc a iných verejných priestranstiev**

Obec Slavec dňa 4.8.2020 zverejnil,, Návrh všeobecného záväzného nariadenia (ďalej len VZN ) č.3/2020 o názvoch ulíc a iných verejných priestranstiev. Určuje sa tým kompletný zoznam ulíc a iných verejných priestranstiev a ich názov v k. ú. Slavec tak i v k. ú. Vidová. Po preštudovaní tohto návrhu Obecné zastupiteľstvo predsa došlo k názoru, že predtým než by sa na tomto VZN uznášalo , vyžiadajú skôr online alebo i v tlačenej forme názor občanov formou vyplnenia stručného dotazníka, kde si môžu sami navrhnúť názvy ulíc, na ktorých presne bývajú. Tento bod programu z 3. zasadnutia OZ bol odročený na 5. riadne zasadnutie OZ po skompletizovaní výsledkov z dotazníka. Nakoľko po vytvorení online dotazníka samostatným odborným referentom OcÚ z 87 online návštev vyplnili iba 5 návštevníci, pristúpilo sa k tlačenej forme dotazníka. Tie boli doručené do všetkých domácností v obci Slavec a i v miestnej časti Vidová. Samostatný odborný referent OcÚ informoval OZ na tomto zasadnutí so všetkými došlými odpoveďami.

Najviac hlasovali v obci Slavec na ulice v poradí. 1. Hlavná, 2. Nová a 3. Okružná

Najviac hlasovali v obci Vidová na ulice v poradí. 1. Hlavná, 2. Tichá a 3. Kostolná

Podľa vyhlášky MV SR č. 31/2003 Z. z. , ktorou sa ustanovujú podrobnosti o označovaní ulíc a iných verejných priestranstiev nemôžu byť názvy ulíc v obci s miestnou časťou obce totožné a preto podľa rozhodnutia poslancov OZ návrh ulice pre Vidovú v poradí 1. Hlavná vypúšťajú a ostávajú navrhnuté ulice v poradí Tichá a Kostolná.

**Návrh na uznesenie:**

**Uznesenie č. 105/2020** :

Obecné zastupiteľstvo Obce Slavec podľa §6 ods. 1 v súlade s § 2b ods. 3, § 4 ods. 5 písm. a) bod 1 zákona č. 369/1990 Zb. o obecnom zriadení v z. n. p.

1. s**a uznáša** na Všeobecnom záväznom nariadení č. 3/2020 o názvoch ulíc a iných verejných priestranstiev.
2. **u r č u j e** názvy ulíc pre obec Slavec: Hlavná, Nová a Okružná a pre obec Slavec miestnu časť Vidová : Tichá a Kostolná.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č.12 Diskusia:**

Z dôvodu mimoriadnej situácie sa na rokovaní diskutovalo iba veľmi krátko.

*Ing. Š. Vidinsky*- rád by prijal v evidencii pohľadávok zviditeľniť najmä rozdiel starých a nových pohľadávok

1. *Genčiová*: ku koncu roka 2020 nám Implementačná agentúra Ministerstva práce, sociálnych vecí a rodiny Slovenskej republiky schválila prijať na základe výberového konania ďalšieho zamestnanca do Komunitného centra ( ďalej len KC ) .

*Ing. Š. Vididnsky*- sa opýtal, či sú všetky náklady, výdavky pre KC refundované

A. Genčiová: v odpovedi uviedla, že výplaty refundujú v pomere 1:1 ale ostatné výdavky telefón v KC, stravovanie zamestnancov , nákup materiálu na aktivity a pod. refundujú určitú časť teda nie všetko.

*Starosta obce Slavec*: plánujeme v roku 2021 vypracovať projekt na rekonštrukciu Materskej škôlky ako aj zakúpiť malý traktor, nakoľko v budúcnosti bude veľký problém s kosením. Nemáme na kosenie s kosačkou vyškolených zamestnancov resp. ani uchádzačov o zamestnanie vykonávajúci menšie obecné služby podľa § 12 - aktivačné práce.

*Katarína Hubayová*- pred samotným vypracovaním PD na rekonštrukciu MŠ, treba si vyžiadať názor od Regionálneho úradu verejného zdravotníctva. Čo sa vyžaduje na súčasnú prevádzku MŠ. Aby projekt nebol v rozpore s prevádzkovým poriadkom MŠ.

*Tomáš Kovács* – navrhuje menšie stavebné úpravy na Novej ulici. Po daždi sa hromadí voda a valí sa po miestnej komunikácii. Je už nutné sa tým venovať, vykopať jarky či priekopy na odvádzanie dažďovej vody.

*Starosta obce Slavec*: v budúcnosti sa už bude zbierať z domácností i kuchynský odpad. Nie je to však ešte všetko ucelené a ani domyslené. Zatiaľ je nejasné kto, ako , aká spoločnosť bude riešiť zber odvoz kuchynského odpadu z domácností . .....bývame na šťastie na dedine, takže občania kuchynský odpad separovali, separujú a budú i separovať naďalej doma.

*Starosta obce Slavec* – informuje prítomných poslancov o vážnom záujme p. Margity Lőrinczovej predať svoju nehnuteľnosť v k. ú. Slavec a odporúča preto poslancom o tom vážne pouvažovať do budúcna. Bola by to vhodná príležitosť zveľadiť majetok obce Slavec, možno v budúcnosti využiť tento pozemok ako napr. na výstavbu zberného dvora.

**K bodu č. 12 Záver :**

Na záver starosta obce Slavec Gejza Ambrúš poďakoval všetkým prítomným za účasť na tomto zasadnutí. Pretože sa zasadnutie OZ konalo v predvianočnom období , poprial každému ešte krásne a pokojné Vianoce a veľa - veľa zdravia, šťastia a úspechov do nového roku. Momentálne v tomto období z dôvodu rýchleho šírenia koronavírusu zdravie je nedoceniteľné, prvoradé, poklad nad zlato. Vážme si to. Každému ešte raz poďakoval za účasť, ale i za celoročnú spoluprácu, podporu. Tým 5. zasadnutie OZ ukončil. Zasadnutie OZ sa skončilo o 18:05 hod.

V Slavci, 16.12.2020

Zapísal/(a): Timea Ambrušová .........................

............................................

Gejza Ambrúš

starosta obce

Overovatelia zápisnice:

Tomáš Kovács .......................................

Eva Lörinczová .......................................